ЗэхъуэкIыныгъэхэр игъуэтынущ
Налшык и кхъухьлъатэ къэтIысыпIэр иджырей дунейпсо мардэхэм тету зыхуей хуэгъэзэным ехьэлIауэ Урысейм ТранспортымкIэ и министерствэм иубзыхуащ 2016 — 2018 гъэхэм къриубыдэу ящIэнур.
Абы хохьэ таможеннэ къэпщытэныгъэхэр щрагъэкIуэкI пэшхэр зэманым къезэгъыу зэрагъэпэщыжыныр, IуэхущIапIэ пэшхэм къахэгъэхъуэныр, цIыхухэмрэ абыхэм яIыгъ хьэпшыпхэмрэ щеплъ пэшхэр зыхуей хуэгъэзэныр. МардэщIэхэм тету а IэнатIэр къагъэщIэрэщIэжмэ, зы сыхьэтым цIыху 250-м еплъыфынущ (иджыкIэ 50-щ благъэкIыфыр).
Республикэм и кхъухьлъатэ къэтIысыпIэр зэпэщу щытын зэрыхуейр, дауи, гурыIуэгъуэщ. Ауэ мы Iуэхур щIыщIагъэхуабжьэм и щхьэусыгъуэ нэхъыщхьэр бгы-лыжэ спортым дихьэххэм папщIэ Iуащхьэмахуэ лъапэ щрагъэкIуэкI ухуэныгъэ инхэрщ.
Лъостэн Музэ.
